Diari Oficial de la Generalitat Valenciana


Sumari del DOGV 9191, del 08-10-2021 (2021/9594)

RESOLUCIÓ de 20 de setembre de 2021, de la Conselleria d'Educació, Cultura i Esport, per la qual s'atribueix la denominació específica de Sant Vicent del Raspeig - l'Alacantí a l'Escola Oficial d'Idiomes L'Alacantí, amb codi de centre 69879679.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9594


Data del document
:   20-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de setembre de 2021, de la Conselleria d'Educació, Cultura i Esport, per la qual s'atribueix la denominació específica de Sant Vicent del Raspeig - l'Alacantí a l'Escola Oficial d'Idiomes L'Alacantí, amb codi de centre 03438688. [2021/9594]  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 7 del Reglament orgànic i funcional de les escoles oficials d'idiomes, aprovat pel Decret 167/2017, de 3 de novembre (DOGV 8186, 07.12.2017), punt 2, estableix que les escoles oficials d'idiomes tindran la denominació específica que determine la conselleria competent en matèria d'educació, després de la consulta al consell escolar municipal corresponent, o en cas de no estar constituït, al ple de l'ajuntament.  
El punt 3 de l'esmentat article 7 també estableix que, una vegada creada l'escola, el consell escolar del centre podrà proposar la denominació específica a la conselleria, després de l'informe favorable del consell escolar municipal o, en cas de no estar constituït, del ple de l'ajuntament.  
El Consell Escolar Municipal de Sant Vicent del Raspeig, en la sessió ordinària celebrada el 5 de juliol de 2021, va acordar per unanimitat aprovar la proposta realitzada pel consell escolar de l'EOI l'Alacantí, codi de centre 77512151, situada en l'avinguda Haygon, s/n, de la localitat, per a canviar la seua denominació específica per la de «Sant Vicent del Raspeig - l'Alacantí».  
Així mateix, el punt 4 de l'article 7 del reglament esmentat estableix que no podrà haver-hi en el mateix municipi dues escoles oficials d'idiomes amb la mateixa denominació específica. En el Registre de Centres Docents de la Comunitat Valenciana no figura inscrit cap altre centre en aquesta localitat amb la denominació proposada.  
La proposta compta amb l'informe favorable de la Inspecció d'Educació de la Direcció Territorial d'Educació, Cultura i Esport d'Alacant, de data 16 d'agost de 2021.  
Vista la proposta del director general de Centres Docents i de conformitat amb aquesta, i en l'exercici de les facultats conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Atribuir la denominació específica de «Sant Vicent del Raspeig - l'Alacantí» a l'Escola Oficial d'Idiomes l'Alacantí, amb codi de centre número 39589657.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la seua publicació en el Diari Oficial de la Generalitat Valenciana.  
  
La present resolució posa fi al procediment administratiu i, contra aquesta, podrà interposar-se un recurs de reposició en el termini d'un mes a partir de l'endemà de la publicació en el Diari Oficial de la Generalitat Valenciana, davant del mateix òrgan que dicta la resolució, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de setembre de 2021.- El conseller d'Educació, Cultura i Esport, p. d. (R 26 octubre 2016; DOGV 28.10.2016), el secretari autonòmic d'Educació i Formació Professional: Miguel Soler Gracia.